作者:盧照鄰
標題:登封大酺歌四首
內容:明君封禪日重光，天子垂衣歷數長。九州四海常無事，萬歲千秋樂未央。日觀仙雲隨鳳輦，天門瑞雪照龍衣。繁弦綺席方終夜，妙舞清歌歡未歸。翠鳳逶迤登介丘，仙鶴裴回天上游。借問幹封何所樂，人皆壽命得千秋。千年聖主應昌期，萬國淳風王化基。請比上古無為代，何如今日太平時。